Waarheen is die SA se ekonomie op pad? | Maroela Media
Waarheen is die SA se ekonomie op pad?
Die kredietgraderingsmaatskappy Moody’s Investor Services is daarvan oortuig dat die trae Suid-Afrikaanse ekonomie waarskynlik vanjaar in ŉ resessie sal verval.
Suid-Afrika het in die eerste helfte van 2018 ook in ŉ tegniese resessie verval. Beter groeisyfers het egter die nasionale rekeninge in die tweede helfte ondersteun. Die groeisyfers was egter teleurstellend en volgens ekonome en ontleders is die BBP in ŉ swak terrein en kan nie help om die land se swak werkloosheid en trae ekonomiese groei hok te slaan nie.
Kwessies waaroor die Suid-Afrikaanse finansiële owerhede sal moet besin, is (onder meer), rentekoerse, hoe om markte oop te stel en politieke inmenging te verminder.
Twee van president Cyril Ramaphosa se vertrouelinge, Pravin Gordhan en Gwede Mantashe, is onder meer as die twee grootste sondaars uitgewys. Mantashe veral omdat mynbou so swak gevaar het terwyl daar nog ŉ storm oor die Mynbouhandves woed.
Gordhan se gewildheid het afgeneem weens sy beweerde inmenging met die daaglikse operasies by die SAL en Eskom. Beide maatskappye, wat erg onder hul skuldladings sukkel, se bestuurshoofde het bedank en Gordhan se inmenging vir hul besluite blameer.
Moody’s bly egter optimisties oor die beleidsrigting wat Ramaphosa inslaan. Die maatskappy is steeds die enigste kredietgraderingsagentskap wat Suid-Afrika positief gradeer. Sy ewe knie, Fitch en Standard & Poor’s het die land op ŉ negatiewe gradering.
Al drie hou die land dop om te sien wat Ramaphosa later in sy staatsrede sal aankondig. Die jongste staatsrede behoort in Junie plaas te vind as deel van die opening van die sesde parlement. Daar is ook kommer of daar vinnig genoeg teen korrupsie en staatskaping opgetree sal word.
Moody’s sê hy verwag dat die Suid-Afrikaanse Reserwebank so vroeg as volgende maand rentekoerse sal knip. Dit is ŉ stap wat daarop gemik is om nuwe lewe in die ekonomie te blaas.
Dit skryf die trae groeikoers toe aan die papper ekonomie wat veral deur Eskom se beurtkrag gestrem is.
Tongaat Hulett se aandeelverhandeling opgeskort
Gemaskerde Sopbeen · 6 dae gelede
Goeiste!!! NOG ‘n artikel wat “doom & gloom” voorspel en die simptome van die siek ekonomie presies uitstippel……..maar NêRENS vir die land se mense sê WAT om te doen om die ekonomie te laat groei nie!!! Moenie vaag wees, en aanbevelings maak nie…..red die ekonomie en Sê vir die land se mense WAT om te doen om die ekonomie sterk te maak. Teveel mense kry hopeloos teveel geld vir hopeloos te min werk………..As dit die waarheid is, waarom word NIKS gedoen om dit te verander nie? Ons sit en kla en krepeer…..en NIEMAND het die “guts” om op te staan en die regte goed te begin doen nie!! Waarom nie??
En moenie gaan praat met “ekonome” nie….Hulle weet NIKS van werkskepping en produktiwiteit af nie….hulle sit in kantore en hou statistieke dop. Kom praat met die klein sakeman op straat……..die man wat mense aanstel en brood op hulle tafels sit. En doen tog EEN eksperiment: Begin ‘n klein besigheid….volgens die absolute letter van die wet en voorskrifte van die regering…..en kyk of daardie besigheid kan oorleef en groei….En dan begin ons van voor af!!!!
Stephan de S · 6 dae gelede
n Opmerking in die artikel is nogal komies/snaaks/onverstaanbaar nl. dat Gordhan se gewildheid afgeneem het omdat hy na bewering inmeng met die daaglikse operasie van Eskom en SAL. Is hy dan nie aangestel om juis dit te doen nie? In die lig van hul finansiële posisies , moet daar nie juis ingegryp word in hul daaglikse operasie nie? Sou hul “operasies” nog bestaan het as daar nie ingegryp is nie.
Gordhan is die polieke hoof wat politieke leiding moet gee. Hy doen verantwoording in die parlement. Die bestuurshoofde is verantwoordelik vir die dag-tot-dag bestuur. Die minister moet seker maak die bestuurhoof is bekwaam en kan die werk doen. Indien nie, moet die bestuurshoof vervang word. Die president kan die minister enige tyd vervang.
Al wat gewone landsburgers kan doen is om iets te doen sodat hulle oorleef. Vergeet van die makro prentjie. Dáár kort politieke ingryping. Gewone mense kan wel die strate invaar, betoog en poog om die regering tot ‘n val te bring.
Die ekonomie is net een plek oppad heen en dit is af,skrap die swart bemagtiging en regstellende aksie sodat almal regverdig kan meeding vir besigheid en sien hoe draai die ekonomie CR ken van Bee vernoot wees maar nie veel van hoe om besigheid op jou eie te begin nie.
Laat my dink aan daai song “we’re on a road to nowhere” . Tragies maar waar.
Basies, nes die res van afrika…. agteruit agteruit agteruit – maar die NIE hulle eie skuld nie, dis ALTYD die wittes of die weste se skuld.
Wat van hierdie onderstaan berig vanoggend in Beeld?
“Miljarde rande vloei uit SA soos buitelanders ‘vlug’
In die grootste storting van staatseffekte deur buitelanders nóg op een dag, het R9,6 miljard landuit gevloei.”
Oppad grond toe — armoede, hongersnood
Comrade · 6 dae gelede
Weet nie waarom mense verbaas staan nie? Het die ANC en CR dan nie geleer by Zimbabwe nie?? Hoe verskil hulle beleid nou in wese van Zimbabwe s’n? Lyk vir my dieselfde sukseseverhaal tot snelle verwoesting van ‘n eens kerngesonde land en ekonomie… En nou nog onteiening, verguising van Afrikaans, nasionalisering van Reserwe Bank, om nie eens te praat van die blatante aanblaas van rassehaat nie – wie gaan hier wil belê? Nie eens Zimbabwe nie!!
Liewe CR… kommunisme leef nie eens meer in Rusland nie!
Viva ANC, EFF, BFLF…
Ag liewe land word dié vraag nogsteeds gevra. Ons weet mos teen die tyd al waarheen die ekonomie op pad is…en ons weet ook wat sal moet gebeur voordat daar ‘n verandering gaan kom. In ‘n neutedop gestel die ANC moet vervang word. Hoe? Dit weet ek nie. Maar dit sal móét as ons hier wil oorleef.
Agnee · 6 dae gelede
Jammer maar geen optimisme van my kant af nie gn google bietjie moodys se blad hul beplan om 1nov SA na junkstatus af te gradeer.en met al hierdie staatskapings,biljoene wat in d anc se “carboots” verskoon engels rondgery word,wat nog die moorde op ons boere en die hoë belasting selfs op d expats wat nie kan werk kry in SA nie a.g.v. bee apartheidswette teen d minderheidsgroep d afrikaners en en en…….nee wat koebaai SA
Swartwolf · 6 dae gelede
Road to nowhere – Talking Heads 1985.
Eregas · 6 dae gelede
Die grootste probleem in die ekonomie is die buitensporige vergoeding wat n groep bevoorregtes kry maar dit nie verdien nie. Munisipaliteite is bankrot, maar die bestuurders leef in weelde. In die privaatsektor gaan dit dieselfde, neem Steinhoff as n voorbeeld. In die regering is korrupsie iets alledaags, maar kyk na die salarisse van die mense wat die armes se geld mors. Die ekonomie kan nie meer die massas hanteer nie, die gevolg is werkloosheid, agteruitgang van infrastruktuur, krotbuurte, misdaad , vandalisme en toelae wat aan armes betaal moet word om te oorleef. Die pot is naby aan oorkook en die ekonomie amper rommel. Hoekom dan sulke buitensporige vergoeding aan die samelewing se leiers as dit so sleg gaan met die ekonomie?